open-index/open-wikipedia-markdown huggingface dataset:
Դևիդ Էյեր

**Դևիդ Այեր** (, ), ամերիկացի ռեժիսոր, պրոդյուսեր և սցենարիստ։ Գրել է «Մարզման օր» (2001 թ.) և «Ֆորսաժ» (2001 թ.) ֆիլմերի սցենարները։ Եղել է «Դաժան ժամանակներ» (2005 թ.), «Փողոցի թագավորները» (2008 թ.), «Սաբոտաժ» (2014 թ.), «Ցասում» (2014 թ.), «Ինքնասպանների ջոկատ» (2017 թ.) և «Պայծառ» (2017 թ.) ֆիլմերի ռեժիսորը։

## Վաղ կյանք
Էյերը ծնվել է 1968 թվականի հունվարի 18֊ին Իլինոյս նահանգի Շամփեյն քաղաքում։ Այն բանից հետո, երբ նրա ծնողները նրան դեռահաս տարիքում դուրս են վռնդել տանից, նա մեծացել է Մինեսոտա նահանգի Բլումինգթոն և Մերիլենդ նահանգի Բաթեստա քաղաքներում։ Էյերը ապրել է իր զարմիկի հետ՝ Լոս Անջելեսում։

## Կարիերա
Էյերը եղել է «Ֆորսաժ» ֆիլմի սցենարիստներից մեկը։ Նա գրել է «Մուգ կապույտ» և «Մարզման օրը» ֆիլմերի սցենարները։ Էյերը պայմանագիր էր ստորագրել «S.W.A.T: Հրեշտակների քաղաքի հատուկ բաժին» ֆիլմի սցենարը գրելու համար։ Ֆիլմը թողարկվել է 2003 թվականին, իսկ ռեժիսորը եղել է Քլարկ Ջոնսոնը։

Էյերի ռեժիսորային կարիերայի առաջին ֆիլմը եղել է «Դաժան ժամանակներ» ֆիլմը։ Հետագայում նա եղել է «Փողոցի թագավորները» ֆիլմի ռեժիսորը, որը թողարկվել է 2008 թվականին։ նա եղել է «Պարեկ» ֆիլմի ռեժիսորը և սցենարիստը։ Ֆիլմը պատմում է Լոս Անջելեսում ապրող երկու ոստիկանների ամենօրյա կյանքի մասին, որոնց մարմնավորում են Ջեյք Ջիլենհոլը և Մայքլ Պենյան։ Ֆիլմը թողարկվել է 2012 թվականի աշնանը և ունեցել է ֆինանսական և քննադատական հաջողություն։ Ռոջեր Էբերթը այն համարել է 2012 թվականի չորրորդ լավագույն ֆիլմը։ Նրա հաջորդ ֆիլմը եղել է «Սաբոտաժ» թրիլերը, որի գլխավոր դերակատարը Առնոլդ Շվարցենեգեր է։ Ֆիլմը թողարկվել է 2014 թվականի մարտի 28-ին։ Նա գրել է սցենար և հանդիսացել է որպես ռեժիսոր «Ցասում» ֆիլմի համար։ Ֆիլմը թողարկվել է 2014 թվականի հոկտեմբերին և հիմնական դերակատարներն են Բրեդ Փիթը, Շայա Լեբաֆ և Լոգան Լերմանը։ 
 
Էյերը եղել է «Ինքնասպանների ջոկատ» ֆիլմի սցենարիստը և ռեժիսորը, որը թողարկվել է 2016 թվականի օգոստոսի 5֊ին։ Ֆիլմը հիմնական ստացել է բացասական ակնարկներ, սակայն ունեցել է ֆինանսական հաջողություն։

Էյերը նաև եղել է «Պայծառ» ֆիլմի ռեժիսորը, որի հիմնական դերակատարներն են Ուիլ Սմիթը և Ջոել Էդգետոնը։ Ֆիլմի սցենարի նախնական տարբերակը գրել է Մաքս Լենդիսը, իսկ Էյերը այն վերագրել է։ Ֆիլմը թողարկվել է 2017 թվականի դեկտեմբերի 22֊ին Netflix֊ի կողմից։ 2018 թվականին Netflix֊ը հայտարարել է, որ լինելու է ֆիլմի երկրորդ մասը։

2016 թվականի դեկտեմբերի 13֊ին Դևիդ Էյերը նշանակվել է «Ինքնասպանների ջոկատ» ֆիլմի սպին֊օֆֆ «Գոթեմ Սիթիի սիրենները» ֆիլմի ռեժիսոր։ Մարգո Ռոբին կրկնելու է իր դերը, որպես Հարլի Քուին։

2018 թվականի հունիսին հայտարարվեց, որ Էյերը լինելու է «Հարկ հավաքողը» ֆիլմի ռեժիսորը, որի հիմնական դերակատարներն են լինելու Շայա Լեբաֆը, Բոբո Սոթոն, Չելսի Ռենդոնը, Ցինտիա Սերմոնան։

## Ֆիլմագրություն

## Ծանոթագրություններ

Կատեգորիա:Ամերիկացի կինոռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի պրոդյուսերներ
Կատեգորիա:Կինոռեժիսորներ Իլինոյսից
Կատեգորիա:Ամերիկացի կինոպրոդյուսերներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի կինոսցենարիստներ
Կատեգորիա:Ամերիկացի ռեժիսորներ
Ռեգ Փրեսլի

**Ռեջինալդ Մուրիս Բոլ** (հայտնի է որպես Ռեգ Փրեսլի, ), անգլիացի երգիչ-երգահան։ Առավել հայտնի է որպես The Troggs խմբի վոկալիստ, որը հայտնի դարձավ Wild Thing  և With a Girl Like You երգերով (գլխավորել են Մեծ Բրիտանիայի ու Միացյալ Նահանգների հիթ-շքերթները)։ Նա գրել է *[[Love Is All Around]]*  երգը, որն օգտագործվել է «Չորս հարսանիք և մեկ թաղում» և «Իրական սեր» ֆիլմերում։

## Կարիերա
Փրեսլին, որն իր բեմական անունն ստացել է 1965 թվականին New Musical Express-ի լրագրող և հրապարակախոս Քեյթ Ալթհամի կողմից, ծնվել է Անդովերում, (Հեմփշիր)։ Դպրոցն ավարտելուց հետո շինարարության բնագավառում աշխատել է որպես որմնադիր մինչև 1966 թվականը, երբ "Wild Thing" երգն ընդգրկվել է Մեծ Բրիտանիայի սինգլների հիթ-շքերթի լավագույն տասնյակում։ Երգը Մեծ Բրիտանիայի լավագույն տասնյակում հասել է 2-րդ հորիզոնական, իսկ Ամերիկայի Միացյալ Նահագներում՝ 1-ին հորիզոնականին՝ վաճառվելով հինգ միլիոն օրինակով։

Փրեսլին գրել է With a Girl Like You, I Can't Control Myself և Love Is All Around հիթերը։ Վերջինիս քավերը 1994 թվականին շոտլանդական Wet Wet Wet խմբի կատարմամբ 15 շաբաթ մնացել է Մեծ Բրիտանիային սինգլների հիթ-շքերթի թոփ տասնյակում։ Այդ սինգլից ստացված ռոյալթիները Փրեսլին օգտագործել է ֆինանսավորելու իր հետազոտությունները անօդաչու թռչող սարքերի, անհետացած քաղաքակրթությունների, ալքիմիայի և դաշտերում հայտնվող շրջանների ոլորտում և այդ մասին գրել իր *Wild Things They Don't Tell Us* գրքում, որ հրատարակվել է 2002 թվականի հոկտեմբերին։

## Առողջական խնդիրներ և մահ
2011 թվականի դեկտեմբերին Փրեսլին տեղափոխվել է Վինչեստերի հիվանդանոց կաթվածի կասկածանքով։ Նա նաև տառապում էր թոքաբորբով և սրտակրանքի բորբոքումով։ Հոսպիտալացումից մեկ տարի առաջ նա ստացել էր տարածուն կաթված։ Նրա կինն ասում է, որ նա իրեն առաջին անգամ վատ է զգացել Գերմանիայում 2011 թվականի դեկտեմբերի 3-ին, ինչից հետո նրա վիճալն աստիճանաբար վատանում էր։ «Բժիշկները կասկածում են, որ նրա մոտ հերթական կաթվածն է։ Նա շատ վատ է, և ես չգիտեմ, թե երբ դուրս կգրվի հիվանդանոցից»,- ասել է նա։ Մեկ ամիս անց Փրեսլիի մոտ բացահայտվել է  թոքերի քաղցկեղ, ինչի պատճառով նա որոշել է հեռանալ երգարվեստից։ Ուղիղ մեկ տարի հետ՝ 2013 թվականի փետրվարի 4-ին, Փրեսլին մահացել է քաղցկեղից: Նա դիակիզվել է Բեյզինգսթոքի դիակիզարանում։

Նրա հիշատակին Անդովեր փողոցում բացվել է կապույտ հուշատախտակ այն վայրում, որտեղ փորձեր էր անում The Troggs խումբը։

## Ազդեցություն և ժառանգություն
Փրեսլիի երաժշտական ժառանգությունը ազդել է Իգգի Փոփի վրա և բարձր է գնահատվել Բոբ Դիլանի կողմից։ Երաժշտական քննադատ Լեսթեր ԲենգսըThe Troggs-ը համարել է «փանկի կնքահայր» և Փրեսլիին համեմատել Մարսել Պրուստի հետ։ Սթիվ Էրիքսոնի *These Dreams of You* (հայ.՝ «Այս երազները քո մասին են», 2012) գրքի հերոսներից մեկը Փրեսլին է։

## Ծանոթագրություններ

## Արտաքին հղումներ
*[ Profile at AllMusic.com]

Կատեգորիա:Անգլիացի երգիչ-երգահաններ
Կատեգորիա:Բրիտանացի երաժիշտներ
Կատեգորիա:Թոքի քաղցկեղից մահացածներ
Շարակնոց (4657)

**Շարակնոց** (4657), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է  4657 թվի տակ։ Ձեռագիրը գրվել է 1691 թվականին Դավիթ դպիր գրիչի կողմից Ղրիմում։ Գրված է թղթի վրա, որը ունի 30.5X21 չափս։ Ձեռագիրը կազմված է 256 թերթից։ Գրված է միասյուն, բոլորգրով։ Ունի կիսախորան և լուսանցազարդ մանրանկարներ։  Կազմը՝ կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ գրչի՝ 253բ, հետագայի՝ 254բ (1771թ.), 254ա (1823թ.), 255ա (1796-1831թթ.):

## Ծանոթագրություններ

Կատեգորիա:Մատենադարանի ձեռագրեր
Մարիո Զագալլո

**Մարիո Ժորժի Լոբո Զագալլո** (, ), բրազիլացի ֆուտբոլիստ, ֆուտբոլային մարզիչ։ Զագալլոն համարվում է միակ մարդը, որը 4 անգամ դարձել է ֆուտբոլի աշխարհի չեմպիոն․ 2 անգամ որպես ֆուտբոլիստ (1958, 1962), 1 անգամ որպես մարզիչ (1970), մեկ անգամ էլ՝  մարզչի օգնական (1994)։ Ֆուտբոլի զարգացման գործում ունեցած նշանակալի ավանդի համար ստացել է ՖԻՖԱ-ի պատվավոր շքանշան։

## Ֆուտբոլային կարիերա
Զագալլոն իր ֆուտբոլային կարիերան սկսել է 1948 թվականին Ռիո դե Ժանեյրոյի «Ամերիկա» ֆուտբոլային ակումբից։
Հետագայում հանդես է եկել «Ֆլամենգո» և «Բոտաֆոգ» ֆուտբոլային ակումբներում։

Եղել է  1958 և 1962 Ֆուտբոլի աշխարհի առաջնություն|
Ֆուտբոլի աշխարհի առաջնությունների չեմպիոն։ Իր առաջին՝  1958 թվականի առաջնության ժամանակ եղել է «Ֆլամենգոյի» խաղացող, իսկ 1962-ի առաջնության ժամանակ՝  «Բոտաֆոգյի»։

1958-ից 1964 թվականների ընթացքում Բրազիլիայի ֆուտբոլի ազգային հավաքականի կազմում նվաճել է 33 տիտղոս։

## Մարզչական կարիերա
Լինելով Բրազիլիայի ֆուտբոլի ազգային հավաքականի մարզիչ, նրա գլխավորած թիմը 1970 թվականին նվաճում է ֆուտբոլի աշխարհի գավաթը։ 1994 թվականին, Բրազիլիայի հավաքականը  աշխարհի չեմպիոն դառնալու ժամանակ Զագալլոն եղել է մարզչի օգնական։
Եղել է առաջին մարդը, որը և որպես ֆուտբոլիստ և որպես մարզիչ նվաճել է աշխարհի չեմպիոնի տիտղոսը։ 1970 թվականին, 38-ամյա Մարիոն  դարձել է Ալբերտո Սուպպիչիից հետո երկրորդ ամենաերիտասարդ մարզիչը,  որի թիմը նվաճել է աշխարհի չեմպիոնի տիտղոսը։ 31-ամյա Սուպպիչին այդ տիտղոսը նվաճել է 1930 թվականին, ֆուտբոլի աշխարհի առաջին  առաջնության եզրափակիչ խաղից հետո, երբ Ուրուգվայի ֆուտբոլի ազգային հավաքականը սեփական հարկի տակ դարձավ չեմպիոն։

## Ընտանիք
Զագալլոն ամուսնացել է 1954 թվականին  Ալցինե դե Կաստրոյի հետ, համատեղ ապրել են մինչև կնոջ մահը՝ 2012 թվականի նոյեմբերի 5-ը։

## Նվաճումներ
### Որպես ֆուտբոլիստ
**«Բոտաֆոգյի»**
*Փարիզի միջցամաքային մրցաշար (1963)
*Ռիո-Սան-Պաուլու մրցաշար (1962, 1964)
*Կարիոկայի Լիգա (1961, 1962)

**Բրազիլիայի հավաքականում**
*Ֆուտբոլի աշխարհի առաջնություն 1958 
*Ֆուտբոլի աշխարհի առաջնություն 1962
*Ֆուտբոլի Ամերիկայի գավաթ (1958) արծաթ
### Որպես մարզիչ
**Բրազիլիայի հավաքականում**
*Ֆուտբոլի աշխարհի առաջնություն  (1970 , 1994)  ոսկի
*Ֆուտբոլի աշխարհի առաջնություն 1998, արծաթ
*Կոնֆեդերացիաների գավաթ (1997) ոսկի
*Ֆուտբոլի Ամերիկայի գավաթ 1997 ոսկի
*Ֆուտբոլի Ամերիկայի գավաթ 1995 արծաթ
*ԿՈՆԿԱԿԱՖ-ի ոսկե գավաթ (1996) արծաթ
*ԿՈՆԿԱԿԱՖ-ի ոսկե գավաթ (1998) բրոնզ
**«Բոտաֆոգյի»**
*Բրազիլիայի գավաթ (1968)
*Կարիոկայի Լիգա (1967, 1968)
*Գուանաբարայի գավաթ (1967, 1968)

## Ծանոթագրություններ

Կատեգորիա:Բրազիլացի ֆուտբոլային մարզիչներ
Կատեգորիա:Բրազիլացի ֆուտբոլիստներ
Կատեգորիա:Բրազիլիայի հավաքականի ֆուտբոլիստներ
Կատեգորիա:Երկարակյացներ
Կատեգորիա:Կլուբ Ամերիկայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆլամենգոյի ֆուտբոլիստներ
Կատեգորիա:Ֆուտբոլի աշխարհի չեմպիոններ
Վալենտին Վիոլա

**Վալենտին Նիկոլաս Վիոլա** (, ), արգենտինացի ֆուտբոլիստ, «Սան Լորենսո» ակումբի կիսապաշտպան։

## Ակումբային կարիերա
Վիոլան «Ռասինգ» ակումբի սան է։ 2010 թվականի սեպտեմբերի 4-ին՝ «Կոլոն» ակումբի դեմ խաղի ժամանակ նա կատարել է իր նորամուտը Արգենտինայի առաջնությունում։ 2011 թվականի մայիսի 8-ին՝ «Արսենալ» ակումբի դեմ խաղի ժամանակ Վիոլան խփել է իր առաջին գոլը թիմի կազմում։ 2012 թվականի ամռանը Վիոլան տեղափոխվել է Լիսաբոնի «Սպորտինգ» ակումբ։ Տրանսֆերի արժեքը կազմել է 4 միլիոն եվրո։ Օգոստոսի 27-ին՝ «Ռիու Ավե» ակումբի դեմ խաղի ժամանակ նա կատարել է իր նորամուտը Սանգրիշ Լիգայում։ Դեկտեմբերի 7-ին՝ Եվրոպա Լիգայի շրջանակներում կայացած հունգարական «Վիդեոտոն» ակումբի դեմ խաղի ժամանակ Վիոլան խփել է իր առաջին գոլը «Սպորտինգ» ակումբի կազմում։

2013 թվականի ամռանը Վիոլան վերադարձել է «Ռասինգ» ակումբ։ Օգոստոսի 1-ին՝ Հարավամերիկյան գավաթի խաղարկության շրջանակներում կայացած «Լանուս» ակումբի դեմ խաղի ժամանակ նա կարողացել է դառնալ գոլի հեղինակ։

2014 թվականի ամռանը Վիոլան վարձավճարային հիմունքներով տեղափոխվել է թուրքական «Կարդեմիր Կարաբյուկսպոր» ակումբ։ Օգոստոսի 31-ին՝ «Ֆեներբախչե» ակումբի դեմ խաղի ժամանակ նա կատարել է իր նորամուտը թուրքական Սուպերլիգայում։ Նոյեմբերի 23-ին՝ «Գենչլերբիրլիգի» ակումբի դեմ խաղի ժամանակ Վալենտինը խփել է իր առաջին գոլը նոր ակումբի կազմում։

2016 թվականի սկզբին Վիոլան պայմանագիր է կնքել «Ապոլոն» ակումբի հետ, ինչից հետո նա միանգամից տեղափոխվել է բելգիական «Մուսկրոն-Պեյրուվեյզ» ակումբ։ Հունվարի 23-ին՝ «Լոքերեն» ակումբի դեմ խաղի ժամանակ նա կատարել է իր նորամուտը Ժյուպիլե լիգայում։ Հունվարի 31-ին՝ «Օստենդե» ակումբի դեմ խաղի ժամանակ նա խփել է իր առաջին գոլը թիմի կազմում։

2017 թվականի սկզբին Վալենտինը վարձավճարով տեղափոխվել է կոլումբիական «Ինդեպենդենտե Մեդելին» ակումբ։ Փետրվարի 6-ին՝ «Միլիոնարիոս» ակումբի դեմ խաղի ժամանակ նա կատարել է իր նորամուտը Մուստանգի գավաթում։ Փետրվարի 9-ին՝ «Էնվիգադո» ակումբի դեմ խաղի ժամանակ Վիոլան խփել է իր առաջին գոլը «Ինդեպենդենտե Մեդելին» ակումբի կազմում։ Նույն թվականին՝ Լիբերտադորեսի գավաթի խաղարկության շրջանակներում նա դարձել է մեկական գոլի հեղինակ Պերուի «Մելգար»ref> և Էկվադորի «Էմելեկ» ակումբների դեմ խաղերում։ 2018 թվականի սկզբին Վիոլան վարձավճարային հիմունքներով տեղափոխվել է «Սան Լորենսո»  ակումբ։ Փետրվարի 27-ին՝ «Խիմնասիա Լա-Պլատա» ակումբի դեմ խաղի ժամանակ նա կատարել է իր նորամուտը նոր թիմի կազմում։

## Ծանոթագրություններ

## Արտաքին հղումներ
* Ֆուտբոլիստի վիճակագրությունը soccerway կայքում
* Ֆուտբոլիստի էջը sports.ru կայքում
* 
* BDFA profile 
* Argentine Primera statistics at Futbol XXI 

Կատեգորիա:Արգենտինացի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ավետարան (4658)

**Ավետարան** (4629), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4629 թվի տակ։ Ձեռագիրը գրվել է 1629 թվականին Զաքարիայ գրիչի կողմից Կաֆայում։ Ստացողը եղել է Պարոն Փիլիպպոսն։ Գրված է թղթի վրա, որը ունի 27x20 չափս։ Ձեռագիրը կազմված է 277 թերթից։ Գրված է երկսյուն, բոլորգրով։ Ունի ավետարանիչ 4, խորան 10, կիսախորան և լուսանցազարդ մանրանկարներ։ Կազմը՝ կաշեպատ տախտակ դրոշմազարդ,արծաթյա 5 խաչով (մեկն ականակուռ) և մակագրությամբ, աստառը՝ կապույտ կտավ։ Հիշատակարաններ գրչի՝ 272բ, հետագայի՝ խաչերի վրա (1628, 1647, 1648, 1651, 1682 թթ.):
## Բովանդակություն
* Ներսես Շնորհալւոյ Մոկնութիւն Ժ խորանացն։

## Ծանոթագրություններ

Կատեգորիա:Մատենադարանի ձեռագրեր
Sex + Love

***Sex + Love*** (), իսպանացի երգիչ Էնրիկե Իգլեսիասի երկրորդ երկլեզվյան և տասներորդ ստուդիական ալբոմը, թողարկվել է 2014 թվականի մարտի 18-ին։ Ալբոմի ձայնագրությունում մասնակցություն են ունեցել հրավիրված արտիստներ, այդ թվում նաև՝ Ռոմեո Սանտոսը, Պիտբուլը, Flo Rida-ն, Քայլի Մինոուգը, Մարկո Անտոնիո Սոլիսը, Yandel-ը, Սեմի Ադամսը և Gente de Zona-ն։

## Նախապատմություն
Իր նախորդ՝ «*[[Euphoria (ալբոմ)|Euphoria]]*» ալբոմի հաջողությունից հետո, Իգլեսիասը ծրագրել էր թողարկել նրա շարունակությունը՝ *Euphoria Reloaded* անվանումով։ «I Like How It Feels» երգը թողարկվել է որպես ալբոմի առաջին սինգլ՝ ալբոմի ընդլայնված տարբերակում, բայց նրա կոմերցիոն ձախողումից հետո ընդգրկվել է նաև երկրորդ սինգլը՝ «Mouth 2 Mouth»-ը, որպես դուետ Ջենիֆեր Լոպեսի հետ, այն ներբեռնվել է համացանց, որպեսզի ամեն ինչ սկսի նորից և սկսի նոր ալբոմի ձայնագրությունը։

## Երաժշտական բովանդակություն
Հարցազրույցում Էնրիկեն ասել է, որ *Sex + Love*-ը կլինի նրա ամենատարբերվող էլեկտրո-ալբոմը։ Նա հայտարարել է, որ ալբոմը կպարունակի երաժշտության բոլոր տեսակները՝ ռոմանտիկ բալլադներից մինչև էլեկտրո-հաուս։

KIIS 106.5-ի հետ հարցազրույցում Էնրիկեն ասել է, որ երգերը միշտ ձայնագրում է գիշերը, իսկ հետո գնում է քնելու և առավոտյան արթնանում է, որ լսի այդ երգերը։ Եթե զգում է, որ լավ է ստացվել՝ երգը ավելացնում է ալբոմի երգացանկում։

## Թողարկում և պրոմո
Թվիթերյան իր մասնակցային հաշվի միջոցով Իգլեսիասը հայտարարել է նոր ալբոմի թողարկման ամսաթիվը՝ 2014 թվականի հունիսի 24։ 2014 թվականի հունվարի 28-ին Էնրիկեն իր երկրպագուներին առաջարկել է գուշակել ալբոմի անվանումը։ Մի քանի ժամ անց նա հայտարարել է, որ հաջորդ սկավառակը կկոչվի *Sex + Love*, նաև հայտնել է, որ հունվարի 29-ին կներկայացնի ալբոմի շապիկը։

## Track listing

;Notes
*  համապրոդյուսեր։

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրեր

## Ծանոթագրություններ

Կատեգորիա:2014 ալբոմներ
Կատեգորիա:Անգլալեզու ալբոմներ
Ռութ Նեգգա

**Ռութ Նեգգա** (, ), իռլանդա-եթովպական ծագմանբ իռլանդացի դերասանուհի։ «Օսկար»-ի մրցանակակիր։

## Կենսագրություն
Նեգգան ծնվել է 1982 թվականի հունվարի 7-ին Եթովպիայի Ադիս Աբեբա քաղաքում։

2000-ականների սկզբին նա սկսել է իր կարիերան Լոնդոնի բեմում, իսկ 2003 թվականին `առաջադրվել Լորենս Օլիվերիի լավագույն դեբյուտային մրցանակի։ Այդ ժամանակներից նա հայտնվում է մի քանի իռլանդական ֆիլմերից, ինչպես նաև պարբերաբար աշխատել է հեռուստատեսային դրամաներում։ Խաղացել է նաև Շիրլի Բեսսիի «Շիրլի» հեռուստաֆիլմում (2011), որի համար ստացել է Իռլանդիայի ակադեմիայի կինոյի և հեռուստատեսության մրցանակ։

2013 թվականին Նեգգան տեղափոխվել է ԱՄՆ, որտեղ նա դեբյուտ է կատարել ABC «Գործակալները S. H. I. E. L. D» սերիալում։ 2016 թվականին նա սկսել է կանոնավոր կերպով հանդես գալ AMC-ի «Քարոզիչ» սերիալում։ Փոքր դերեր է ունեցել Համաշխարհային պատերազմ Զ, *Ջիմի Հենդրիքս* և Վարկրաֆտ ֆիլմերում։ 2016 թվականին Նեգգան հանդես է եկել «Լավինգ» ֆիլմի գլխավոր դերով` հիմնված «Լավինգ Վիրջինիայի դեմ» պատմության վրա։

## Անձնական կյանք
2010 թվականից Նեգգան հանդիպել է դերասան Դոմինիկ Կուպերի հետ, սակայն 2018 թվականի ապրիլին, ըստ մամուլի հրապարակումների, զույգը բաժանվել է։

## Ֆիլմագրաֆիա
### Ֆիլմեր

### Հեռուստատեսություն

## Ծանոթագրություններ

Կատեգորիա:Իռլանդացի դերասաններ
Կատեգորիա:Թատրոնի դերասանուհիներ
Կատեգորիա:Օսկարակիրներ
Կատեգորիա:Եթովպիացի դերասանուհիներ
Ավետարան (4659)

**Ավետարան** (4659), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4659 թվի տակ։ Ձեռագիրը գրվել է 15-րդ դարում Գրված է թղթի վրա, որը ունի 23.5x16 չափս։ Ձեռագիրը կազմված է 347 թերթից։ Գրված է երկսյուն, բոլորգրով։ Ունի խորան 10, կիսախորան և լուսանցազարդ մանրանկարներ։ Պահպանակը ունի 2 էջ, գրված է՝ մագաղաթի վրա՝ լատիներենով։ Կազմը՝ կաշեպատ տախտակ դրոշմազարդ, աստառը՝ ծաղկազարդ թավիշ։ Հիշատակարաններ հետագայի՝ 346 (1811թ.):

## Ծանոթագրություններ

Կատեգորիա:Մատենադարանի ձեռագրեր
Կանայք Հին Սպարտայում

Սպարտայի կանայք Հին Հունաստանում հայտնի էին նրանով, որ ունենին ավելի շատ ազատություն, քան հունական աշխարհի այլ շրջանների կանայք։ Սպարտայի  կանայք Սպարտայից դուրս ունեցել են անկանոն սեռական կյանք վարողների և իրենց ամուսիններին վերահսկելու համբավ։ Ի տարբերություն աթենացի կանանց, Սպարտայի կանայք կարող էին օռինական ճանապարհով սեփականատեր դառնալ և ժառանգություն ստանալ և ավելի լավ էին կրթված։ Այնուամենայնիվ, գոյություն ունեցող գրավոր աղբյուրները սահմանափակ են և հիմնականում ոչ սպարտական տեսանկյունից են գրված։

## Կրոն
Հին Սպարտայում կանանց համար պաշտամունքները արտահայտում էին Սպարտայում կանանց սոցիալական դերը, նրանց որպես երեխաներ կրողներ և խնամակալներ։ Հետևաբար, պաշտամունքները կենտրոնանում էին պտղաբերության, կանանց առողջության և գեղեցկության վրա։ Իլիփիա աստվածուհին, որը օգնում էր ծննդաբերության ժամանակ, սպարտացի կանանց համար կարևորագույն պաշտամունք էր։ Նաև կարևոր պաշտամունք էր Հեղինե Չքնաղը, որը Զևսի և Լեդայի դուստրն էր և հայտնի էր իր գեղեցկությամբ։ Կինիսկան առաջին կինն էր, որ հաղթել էր Օլիմպիական խաղերը, և նա Սպարտայում նույնպես պաշտամունքի առարկա էր՝ հիշատակվելով որպես «միակ կին ռեկորդակիրը»։

## Ծանոթագրություններ

Կատեգորիա:Սպարտա
Կատեգորիա:Կանայք Սպարտայում
Կատեգորիա:Կանայք
Ավետարան (4660)

**Ավետարան** (4660), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4660 թվի տակ։ Ձեռագիրը գրվել է 1711 թվականին Քրիստոսատուր գրիչի կողմից  Կաֆայում։ Ծաղկող՝ Տէր Գէորգ։ Ստացողը եղել է Դանիէլ Փառակեցին։ Գրված է թղթի վրա, որը ունի 23x20 չափս։ Ձեռագիրը կազմված է 135 թերթից։ Գրված է երկսյուն, բոլորգրով։ Ունի կիսախորան, լուսանցազարդ մանրանկարներ։ Կազմը՝ կաշեպատ ստվարաթուղթ։ Հիշատակարաններ գրչի՝ 134ա։
## Ծանոթագրություններ

Կատեգորիա:Մատենադարանի ձեռագրեր
Սերխի Դարդեր

**Սերխի Դարդեր Մոլ** (, ), իսպանացի ֆուտբոլիստ, կենտրոնական կիսապաշտպան։ Հանդես է գալիս իսպանական «Էսպանյոլի» կազմում։

## Ակումբային կարիերա
### «Էսպանյոլ», «Մալագա»
Սերխին 2007 թվականին միացել է «Էսպանյոլի» ակադեմիային։ 2011-12 մրցաշրջանի ընթացքում հանդես է եկել թիմի երիտասարդական կազմում և մասնակցել է Տերսերա դիվիզիոնի խաղերին։

2012 թվականի հուլիսին Սերխի Դադերը տեղափոխվել է «Մալագա» և միացել է իսպանական ակումբի երիտասարդական թիմին։ Հաջորդ մրցաշրջանից առաջ ընկած մինչմրցաշրջանային խաղաշրջանում նա գրավել է գլխավոր մարզիչ Բերնդ Շուստերի ուշադրությունը և հրավիրվել է հիմնական թիմ։

Լա Լիգայում նա իր դեբյուտը նշել է 2013 թվականի օգոստոսի 17-ին՝ «Վալենսիայի» դեմ խաղում։ Հանդիպումն ավարտվել է 1-0 հաշվով՝ կատալոնական թիմի պարտությամբ։

2013 թվականի նոյեմբերի 4-ին Դարդերը 4 տարվա պայմանագիր է կնքել «Մալագայի» հետ։ Թիմի կազմում նա իր առաջին գոլը խփել է 2014 թվականի մարտի 31-ին՝ «Ռեալ Բետիսի» դեմ խաղում և օգնել է իր թիմին հաղթել 2-1 հաշվով։

### «Օլիմպիկ Լիոն»
2015 թվականի օգոստոսի 30-ին 12 միլիոն եվրոյի դիմաց Սերխի Դարդերը տեղափոխվել է Լիգա 1-ում հանդես եկող «Օլիմպիկ Լիոն»։ Նա թիմի հետ կնքել է 4 տարվա պայմանագիր։ Ֆրանսիայի առաջնության շրջանակներում նա իր դեբյուտը նշել է սեպտեմբերի 20-ին՝ «Օլիմպիկ Մարսելի» դեմ խաղում, որն ավարտվել է 1-1 հաշվով։

2016 թվականի փետրվարի 28-ին Դարդերը գոլի հեղինակ է դարձել «ՊՍԺ»-ի դեմ խաղում։ Այդ հանդիպումն ավարտվել է 2-1 հաշվով՝ փարիզյան ակումբի հաղթանակով։

### Վերադարձ «Էսպանյոլ»
2017 թվականի սեպտեմբերի 1-ին Սերխին վարձավճարով վերադարձել է «Էսպանյոլ»։ Իսկ 2018 թվականի հուլիսի 1-ին իսպանացի ֆուտբոլիստը թիմի հետ կնքել է 5 տարվա պայմանագիր։

## Միջազգային կարիերա
Իսպանիա Մ21 հավաքականի կազմում Դարդերը իր դեբյուտը նշել է 2013 թվականի նոյեմբերի 14-ին՝ Բոսնիա և Հերցեգովինայի Մ21 հավաքականի դեմ խաղում։

## Ծանոթագրություններ

## Արտաքին հղումներ
* 
* 
 

Կատեգորիա:1993 ծնունդներ
Կատեգորիա:Դեկտեմբերի 22 ծնունդներ
Կատեգորիա:Էսպանյոլի ֆուտբոլիստներ
Կատեգորիա:Իսպանացի տղամարդ ֆուտբոլիստներ
Կատեգորիա:Իսպանիայի ֆուտբոլի երիտասարդական հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Մալագայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Լիոնի ֆուտբոլիստներ
Ֆեդերիկո Դի Ֆրանչեսկո

**Ֆեդերիկո Դի Ֆրանչեսկո** (, ), իտալացի ֆուտբոլիստ, իտալական «Բոլոնյա» ակումբի հարձակվող։

## Ակումբային կարիերա
Ֆեդերիկոն «Պեսկարա» ակումբի սան է։ Նույն ակումբում էլ նա սկսել է իր պրոֆեսիոնալ կարիերան։ Նա իր նորամուտը թիմի հիմնական կազմում կատարել է 2013 թվականի մարտի 30-ին՝ Սերիա Ա-ի 30-րդ տուրի շրջանակներում անցկացված «Պարմա» ակումբի դեմ խաղում։ «Պեսկարան» այդ խաղում պարտվել է 0:3 հաշվով։ 2012-2013 մրցաշրջանի ամբողջ ընթացքում նա անցկացրել է 7 խաղ Իտալիայի առաջնությունում

2013 թվականի ամռանը Ֆեդերիկոն տեղափոխվել է «Պարմա» ակումբ։ 2013/14 մրցաշրջանի առաջին կեսին նա վարձավճարով տեղափոխվել է «Գուբբիո» ակումբ։ Նա Սերիա C1-ում (Իտալիայի 3-րդ դիվիզիոն) անցկացրել է 11 խաղ, սակայն չի կարողացել գոլ խփել։ Մրցաշրջանի երկրորդ կեսը նա վարձավճարով անցկացրել է «Պեսկարա» ակումբում՝ մասնակցելով 1 խաղի Սերիա Բ-ում։ 2014/2015 մրցաշրջանում նա վարձավճարով խաղացել է «Կրեմոնեզե» ակումբում՝ մասնակցելով 27 խաղի և խփելով 5 գոլ։ «Պարմա» ակումբի կազմում Ֆեդերիկոն ոչ մի խաղ չի անցկացրել։

2015 թվականի ամռանը նա տեղափոխվել է «Վիրտուս Լանչանո» ակումբ։ 2015/2016 մրցաշրջանում նա անցկացրել է 37 խաղ և խփել 8 գոլ։

2016 թվականի ամռանը նա տեղափոխվել է «Բոլոնյա» ակումբ։ Նա իր նորամուտը թիմի կազմում կատարել է 2016 թվականի օգոստոսի 12-ին՝ «Տրապանի» ակումբի հետ խաղում, որում «Բոլոնյան» հաղթել է 2:0 հաշվով։ 2016/2017 մրցաշրջանում նա անցկացրել է 24 խաղ և խփել 4 գոլ։

## Ընտանիք
Ֆեդերիկոն իտալացի ֆուտբոլիստ և մարզիչ Էուսեբիո Դի Ֆրանչեսկոյի որդին է։

## Ակումբային վիճակագրություն

*[[2017 թվական]]ի [[Մայիսի 30|մայիսի 30-ի]] տվյալներով*

## Ծանոթագրություններ

## Արտաքին հղումներ
* 
* 
* 
* ֆուտբոլիստի էջը footballdatabase.eu կայքում

Կատեգորիա:Բոլոնիայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Պեսկարայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Գուբիոյի ֆուտբոլիստներ
Կատեգորիա:Կրեմոնեզեի ֆուտբոլիստներ
Ֆիքսիկներ։ Մեծ գաղտնիքը (մուլտֆիլմ)

**«Ֆիքսիկներ։ Մեծ գաղտնիք»,** ռուսական երկարամետրաժ անիմացիոն ֆիլմ, որը ստեղծվել է «Աերոպլան» ստուդիայի կողմից։

Ֆիլմի պրեմիերան կայացել է 2017 թվականի հոկտեմբերի 27-ին «Մուլտֆիլմների մեծ փառատոն»-ի շրջանակներում Մոսկվայի «Հոկտեմբեր» կինոթատրոնում:Մեծածախ վաճառքի է հանվել 2017 թվականի հոկտեմբերի 28-ին։

## Նկարագրություն
Ֆիքսիկները փոքրիկ բարի մարդիկ են, ովքեր ապրում են մեքենաների, սարքերի մեջ ու մտահոգվում են տեխնիկայի համար։ Բայց մարդիկ չպիտի իմանան նրանց գոյության մասին։ Դա շատ մեծ գաղտնիք է։

Ֆիքսիկներն ունեն հնարավորություն շարժվելու էլեկտրական լարերով։ Նրանք կարող են ակնթարթորեն մաքրել յուրաքանչյուր սարք ու գործիք, ուր էլ որ այն լինի։

Եվ ահա թերամշակ սարքը ընկնում է չարաճճիի Ֆաիերի ձեռքը։ Փոքրիկ ֆիքսիկի ձեռքերում այն դառնում է մեծ խնդիր։ «Կատաղած» տեխնիկայի կայծերը, պայթյունները, քայքայումները քաղաքը հասցնում են աղետի եզրին։ Ֆիքսիկներին հրաշքով է հաջողվում դա կանխել։ Բայց ինչպե՞ս պահպանել նրանց Մեծ գաղտնիքը։

## Դերերը հնչյունավորել են

 
  
  

   
 

## Ստեղծողներ
* Պրոդյուսերներ՝ Գեորգի Վասիլև, Իլյա Պոպով, Իգոր Դոբրովոլսկի, Եվգենի Լենսկի
* Բեմադրող-ռեժիսորներ՝ Վասիլի Բեդոշվիլի, Անդրեյ Կոլպին, Իվան Պշոնկին
* Նախագծի գաղափար՝ Ալեքսանդր Թաթարսկի
* Սցենարի հեղինակներ՝ Եվգենի Անտրոպով, Գեորգի Վասիլև
* Արվեստի տնօրեն՝Դմիտրի Ավերկև
* Երաժշտություն՝ Սերգեյ Սիսոև, Գեորգի Վասիլև
* Նկարիչներ՝ Յուրի Պրոնին, Միխայիլ Ժելդուկով

## Մարքեթինգ
Ֆիլմի թրեյլերը դուրս է եկել 2016 թվականի դեկտեմբերի 27-ին։ Եզրափակիչ թրեյլերը 2017 թվականի հոկտեմբերի 3-ի արտադրանք է։

## Շարունակություն
2017 թվականի հուլիսի 20-ին հայտարարվեց, որ ֆիլմի երկրորդ մասի արտադրության գործընթացը մշակվում է, որը պիտի հանդիսանար առաջին մասի շարունակությունը ու թողարկվեր դրանից հետո։

## Ծանոթագրություններ

## Արտաքին հղումներ
* 

Կատեգորիա:2017 մուլտֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Ռուսական մուլտֆիլմեր
Կատեգորիա:Ռուսերեն մուլտֆիլմեր
Տանաբատա

, ճապոնական ավանդական տոն, նաև հաճախ կոչվում է *«աստղերի փառատոն»* կամ *«աստղային փառատոն»* (*հոսի մացուրի*)։ Պետական տոն չէ։ Սովորաբար նշվում է ամեն տարի հուլիսի 7-ին։ Սենդայում այդ տոնը նշվում է օգոստոսին։

## Պատմություն
Սկսած Հեյանի ժամանակաշրջանից Ճապոնիայում հաստատվել է Չինաստանի փոխառված «արվեստի տոնը» նշելու ավանդույթը, որն սկզբում նշվել է Կիոտոյի թագավորական արքունիքում։ Ավանդույթը լայնորեն տարածվել է Էդոյի դարաշրջանում, այն միաձուլվել է Օբոն փառատոնի ավանդությունների հետ և հասել է մինչև մեր օրերը՝ որպես ժամանակակից տոն

Ըստ լեգենդի՝ գեղեցիկ  և  հանդիպել են և սիրահարվել միմյանց։ Դժգոհ այն բանից, որ աշխատանքը կանգ էր առել, Օրիհիմեի հայրը բաժանել է սիրահարներին գետի երկու կողմերում (Ծիր Կաթին), և արգելել տարին մեկ անգամից ավել հանդիպել իրար հետ։ Ամեն տարվա յոթերորդ ամսվա յոթերորդ օրը նրանց թույլատրվել է հանդիպել։ Ջուլհակուհի կամ Տանաբատացումե են անվանում Քնար համաստեղության Վեգա աստղը, իսկ Տավարած կամ Կենգյու՝ Արծիվ համաստեղության Ալտաիր աստղը։

## Սովորույթներ
100px|thumb|Տանձակու

Տանաբատա տոնը շատ տարածված է Ճապոնիայում։ Ամեն մարզում այն նշվում է տարբեր ձևով, բայց տոնի համընդհանուր ավանդույթն են համարվում հրավառությունները, շքերթները և փողոցների տոնական ձևավորումը։

Մինչև մեր օրերը պահպանվել է տոնի ժամանակ բամբուկի  ճյուղերից գունավոր փոքր թղթի կտորի վրա գրված ցանկություններ կախելը, երբեմն էլ՝ բանաստեղծական ձևով։

Տանբատայի ամենախոշոր փառատոններից անցկացվում է Սենդայ քաղաքում օգոստոսի 5-8-ը։ Որոշ քաղաքներում ընտրում են «միսս Տանաբատա»։

## Օրացույց
Յոթերորդ ամսվա յոթերորդ օրը լուսնային օրացույցով՝
* 2012-08-24
* 2013-08-13
* 2014-08-02
* 2015-08-20
* 2016-08-09
* 2017-08-28
* 2018-08-17
* 2019-08-07
* 2020-08-25

## Պատկերասրահ

File:MoriokaShoppingMall.JPG|Մարիոկա, 2003 թվական
File:Asagaya Tanabata 09-2.jpg|Ասագայա, 2009 թվական
File:Shōnan Hiratsuka Tanabata Matsuri -03.jpg|Հիրացուկա, 2011 թվական


## Ծանոթագրություններ

## Արտաքին հղումներ
* «Տանաբատա» Calend.ru կայքում
* «Երկնային և երկրային սիրո մասին» . հոդված «Япония сегодня» կայքում
* «Կամուրջ Ծիր Կաթինի վրայով». հոդված «Вокруг света» ամսագրում

Կատեգորիա:Ճապոնիայի ավանդույթներ
Կատեգորիա:Ճապոնիայի տոներ
Կատեգորիա:Սինտոիզմ
Ժամագիրք (հմայիլ, 4661)

**Ժամագիրք Հմայիլ** (4661), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4661 թվի տակ։ Ձեռագիրը գրվել է 1648 թվականին, 1652 թվականին, 17-րդ դարում Պողոս դպիր գրիչի կողմից Կոստանդուպոլսում (Ա)։ Ստացողը եղել է Մհտ. Յակոբ վաճառականը (Ա), Ստեփանոսը (Գ)։ Գրված է թղթի վրա, որը ունի 10.5x8 չափս։ Ձեռագիրը կազմված է 188 թերթից։ Գրված է միասյուն, նոտրգրով։ Ունի կիսախորան և լուսանցազարդ մանրանկարներ։ Կազմը՝ կաշեպատ տախտակ։ Հիշատակարաններ գրչի՝ 140բ, 150ա (1648թ.), 154բ (1652թ.), ստացողի 150բ (1648թ.), 161բ, 165բ, 168բ (17-րդ դար )։

## Ծանոթագրություններ

Կատեգորիա:Մատենադարանի ձեռագրեր
Անդիկիրա

**Անդիկիրա** ( ), ծովափնյա փոքրիկ քաղաք Հունաստանում, որը գտնվում է հնագույն քաղաք Անտիկիրից դեպի արևելք։ Քաղաքը գտնվում է ծովի մակերևույթից 2 մետր բարձրության վրա` Կորնթոսյան ծոցի հյուսիսային ափին, Դիստոմոնից 7 կմ հարավ-արևմուտք, Դելֆիից 16 կմ հարավ-արևելք, Լեվադիայից 22 կմ հարավ-արևելք, Նաֆպակտոսից 22 կմ հարավ-արևմուտք և Աթենքից 106 կմ հյուսիս-արևմուտք։ Քաղաքը Կենտրոնական Հունաստանի շրջակայքում գտնվող Դիստոմոն-Արախովա-Անդիկիրա համայնքի մի մասն է կազմում։ 2011 թվականի մարդահամարի տվյալների համաձայն քաղաքն ունի 1448 բնակիչ։

## Անդիկիրայի համայնք
Անիկիրայի համայնքը ներառում է երեք բնակավայր։ 2011 թվականի մարդահամարի համաձայն բնակչությունը կազմել է 1537 բնակիչ։ Տարածքը կազմում է 23 332 կմ²։

## Բնակչություն

## Ծանոթագրություններ

Կատեգորիա:Հունաստանի քաղաքներ
Ասուայ (պրովինցիա)

**Ասուայ** () **Ասուայ պրովինցիա**, պրովինցիա Էկվադորում։ Կազմավորվել է 1824 թվականի հունիսի 25-ին։ Այն ընդգրկում է 8309.58 քառ․ կմ տարածք։ Մայրաքաղաքը Կուենկան է։ Պրովինցիան տեղակայված է Էկվադորի հարավային հատվածում՝ բարձրադիր վայրերում։ Կախաս ազգային պարկում լեռները ծովի մակարդակից ունեն մինչև 4500 մետր բարձրություն։

Ասուայը գտնվում է Պանամերիկյան խճուղու մոտ։ Կուենկան իրականացնում է ազգային չվերթներ Կիտոյից և Գուայակիլից։ 
Երկրի ամենամեծ հիդրոէլեկտրակայանը գտնվում է Պաուտե գետի վրա։

## Ժողովրդագրություն
Էթնիկ խմբերի տվյալներն ըստ 2010 թվականի Էկվադորի մարդահամարի ցուցանիշների․
* Մետիսներ 89.6%
* Սպիտակ լատինաամերիկյան 5.2%
* Էկվադորի բնիկ ժողովուրդ 2.5%
* Աֆրո-էկվադորյան 2.2%
* Մոնտուբիո 0.4%
* Այլ 0.2%

## Կանտոններ
Պրովինցիան բաժանված է 15 կանտոնների։ Հետևյալ աղյուսակում ներկայացված է բնակչության 2001 թվականին տեղի ունեցած մարդահամարի տվյալները, նրա տարածքը (քառ. կմ), կանտոնի վարչական կենտրոնը կամ մայրաքաղաքը։

## Պատկերասրահ

Arco Iris - panoramio (6).jpg
Church in Baños, Ecuador.jpg
Iglesia de Sevilla de Oro.jpg
Cajas.lagoon.jpg


## Տես նաև
* Էկվադորի վարչական բաժանում

## Ծանոթագրություններ

## Արտաքին հղումներ
* Provincial Prefecture's Official Page

Կատեգորիա:Էկվադորի նահանգներ
Մաշտոց (4662)

**Մաշտոց** (4662), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4662 թվի տակ։ Ձեռագիրը գրվել է 16-րդ դարում  Ներսէս գրիչի կողմից։ Գրված է մագաղաթի վրա, որը ունի 13x9 չափս։ Ձեռագիրը կազմված է 341 թերթից։ Գրված է միասյուն, բոլորգրով։ Ունի լուսանցազարդ մանրանկարներ։  Կազմը՝ կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ գրչի՝121ա, հետագայի՝ 1ա (1914թ.):

## Բովանդակություն
* Դահմանադրութիւն դաստիրակութեան,
* Վարդանայ վրդ-ի Յաղագս քահանայութեան։

## Ծանոթագրություններ

Կատեգորիա:Մատենադարանի ձեռագրեր
Կամպինաս

**Կամպինաս**, (), քաղաք և մունիցիպալիտետ Բրազիլիայում, ընդգրկված է Սան Պաուլու նահանգի մեջ։ Կամպինաս մեզոշրջանի բաղկացուցիչ մասն է։ Գտնվում է Կամպինաս խոշոր քաղաքային ագլոմերացիայի կազմում։ Մտնում է տնտեսա-վիճակագրական Կամպինաս միկրոշրջանի մեջ։ Բնակչությունը՝ ։ Զբաղեցնում է 795,667 կմ² տարածք։ Բնակչության խտությունը 1306,2 մարդ/կմ² է։

Քաղաքի տոնը հուլիսի 14-ին է։

## Պատմություն
Քաղաքը հիմնադրվել է 1774 թվականին։

## Վիճակագրություն
* Համախառն ներքին արդյունքը 2005 թվականին կազմել է 20 620 765 630,00 ռեալ (տվյալները՝ Բրազիլացի աշխարհագրության և վիճակագրության ինստիտուտի)։
* Համախառն ներքին արդյունքը բնակչության մեկ շնչի հաշվով 2005 թվականին կազմել է 19 719,47 ռեալ (տվյալները՝ Բրազիլիայի աշխարհագրության վիճակագրության ինստիտուտի)։
* Մարդկային ներուժի զարգացման ինդեքսը 2000 թվականին կազմել է 0,852 (տվյալները՝ ՄԱԿ-ի զարգացման ծրագրի)։

## Աշխարհագրություն
Տեղանքի կլիման լեռնային արևադարձային է։ Ըստ Կյոպպենի կլիմաների դասակարգման կլիման պատկանում է Cwa կատեգորիային։

## Տրանսպորտ
* Քաղաքի կենտրոնից 20 կմ հեռավորության վրա գտնվում է Վիրակոպուս միջազգային օդանավակայանը։
* 
* Քաղաքի կենտրոնից 8 կմ հեռավորության վրա գտնվում է Կամպու դուս Ամարայիս օդանավակայանը։

## Քույր քաղաքներ
Կամպինասը համարվում է հետևյալ քաղաքների քույր քաղաքը․

## Պատկերասրահ

Պատկեր:Catedral Campinas SP.jpg|Կամպինասի տաճար


## Ծանոթագրություններ

Կատեգորիա:1774 թվականին հիմնադրված բնակավայրեր
Կատեգորիա:Բրազիլիայի քաղաքներ
Մեգալոպոլիս (քաղաք)

**Մեգալոպոլիս**, Մեգալոպոլ ( ), փոքրիկ քաղաք Հունաստանում։ Գտնվում է ծովի մակարդակից 430 մետր բարձրության վրա, Պելոպոնես թերակղզու կենտրոնական մասում, Աթենքից 154 կիլոմետր հարավ-արևմուտք։ Պելոպոնես կղզեխմբում Արկադիայի կղզեխմբային միավորում նույնանուն դեմոսի ադմինիստրատիվ կենտրոնն է։ Ըստ 2011 թվականի տվյալների բնակչությունը կազմում է 5748 մարդ։

Քաղաքի հարավ-արևմտյան հատվածում անցնում է 7 ճանապարհը և եվրոպական E65 մարշրուտը։ Քաղաքի արևմտյան հատվածում անցնում է ազգային 7՝ Կորինթոս-Կալամատա ճանապարհը։ Մեգալոպոլիս և Կրեստենա քաղաքները իրար է կապում ազգային 76 ճանապարհը։

## Պատմություն
Հին հունական քաղաք Մեգալոպոլը կառուցվել է մ. թ. ա. 371 թվականին՝ Էպամինոնդի ակտիվ մասնակցությամբ, երբ Արկադիայի 35 աքսորավայրեր միացվեցին։ Քաղաքը երկար ժամանակ եղել է Սպարտայի մրցակիցը և մինչև իսկ Հունաստանի գրավումը հռոմեացիների կողմից նաև Պելեպոնեսում հակասպարտացի ուժերի հենարանը։ Հայտնի բռնապետներն են Արիստոդեմը, Արտիլի որդին (կառավարել է մինչև մ. թ. ա. 253 թվականը), այնուհետև Լիդիադը։ Քաղաքի անվանումը ընդհանրացվել է և վերափոխվել «մեգապոլիս» և «մեգալոպոլիս» տերմինների։

## Մեգալոպոլիս դիմոս
Մեգալոպոլիս դեմոսի կազմի մեջ է մտնում Օրեստիոն գյուղը։ Ըստ 2011 թվականի տվյալների բնակչությունը կազմում է 5779 մարդ։ Տարածքը կազմում է 16,126 քառակուսի կիլոմետր։

## Բնակչություն

## Ճանաչված տեղացիներ
* Ֆիլոպոմեն (մ. թ. ա. 253—183 թվականներ) — Ախեյական միության ռազմավար, ում անվանել են «վերջին էլին».
* Պոլիբիոս (մոտավոր մ. թ. ա. 200—120) — պատմաբան, պետական գործիչ և զորապետ
* Լեոնիդաս Զերվաս (1902—1980) — քիմիկոս

## Ծանոթագրություններ

## Արտաքին հղումներ
*  

Կատեգորիա:Հունաստանի քաղաքներ
Կատեգորիա:Մ.թ.ա. 371 թվականին հիմնադրված բնակավայրեր
Լիզա Վենգեր

**Լիզա Վենգեր** (, ), շվեյցարացի նկարիչ, մանկական գրքերի հեղինակ։ 1930-ական թվականներին նա առավել հայտնի և ամենակարդացվող հեղինակներից մեկն էր։

## Կենսագրություն
Լիզա Վանգերը ծնվել է Բեռնում։ Հենրիխ Ռուուցը՝ նրա հայրը, Բազելում կտորեղենի և գործվածք խանութի սեփականատեր էր։ Նա հաջողությամբ արվեստի դասեր է վերցրել Բազելում, Փարիզում և Ֆլորենցիայում՝ ավարտելով Դյուսսելդորֆի Կերպարվեստի ակադեմիան։ 1881 թվականին Լիզա Ռուուցը բացել է ճենապակու նկարչության աշխատարան, որի թիրախը կանայք և երիտասարդ աղջիկներն էին .

1890 թվականին նա ամուսնացել է Թեո Վենգերի հետ, ով «պողպատյա ապրանքների» գործարանի սեփականատերն էր։ 

Նրա մանկական գրքերից ամենահատնիներից է «Joggeli söll ga Birli shake»-ը։ Նրա դուստրը՝ Ռութ Վենգերը ամուսնացել է Հերման Հեսսեի հետ, իսկ իր թոռնուհին՝ Մարետ Օպպենհեյը ևդ հայտնի նկարչուհի է։  Նրա որդին՝ Լեանդեր Հաուսսմաննը, հայտնի ռեժիսոր է։

## Աշխատություններ

* *Das blaue Märchenbuch* 1905
* *Wie der Wald still ward*, animal story 1906
* *[[:de:Der Bauer schickt den Jockel aus|Joggeli söll ga Birli schüttle]]*, 1908
* *Prüfungen*, novel 1908
* *Die Wunderdoktorin*, novel 1909
* *Der Kampf um die Kanzel*, short story 1911
* *Amoralische Fabeln*, 1920
* *Baum ohne Blätter*, 1938
* *Das Zeichen. Ein Schauspiel in drei Akten*, 1914
* *Der Garten. Erzählungen aus dem Tessin*, 1924
* *Der Vogel im Käfig*, novel 1922
* *Der Waldfrevler*, 1919
* *Die Altweibermühle. Zehn Frauenmärchen*, 1921
* *Die drei gescheiten Männer von Au. Vetter Jeremias and die Schwestern Tanzeysen.*, novels 1919
* *Die Longway und ihre Ehen.*, novel 1930
* *Die Wunderdoktorin*,novel 1910
* *Eine Heimkehr*
* *Elisabeth sucht Gott*, 1941
* *Er und Sie und das Paradies*, 1918
* *Es schwärs Warte.* Einakter, 1930
* *Hans-Peter Ochsner.*, novel 1955
* *Licht und Schatten in San Marto*, novel 1940
* *Oh wie bös, oh nit so bös: die Geschichte vom Mannli und vom Fraueli*, 1946
* *s Zeiche: ein Schauspiel in drei Akten*, 1916
* *Verenas Hochzeit*, 1939
* *Vier junge Musikanten erleben Abenteuer*. Zeichnungen von Fritz Deringer. Schweizerisches Jugendschriftenwerk 1940, SJW-Issue Nr. 88
* *Was mich das Leben lehrte: Gedanken und Erfahrungen*, 1927
* *Wie der Wald still ward*, 1907
* *Aber, aber Kristinli*. Schweizerisches Jugendschriftenwerk 1935, SJW-Issue Nr. 48, Jubiläumsausgabe-Reprint 2006 with illustrations by Meret Oppenheim, 

## Ծանոթագրություններ

Կատեգորիա:19-րդ դարի կին արվեստագետներ
Կատեգորիա:20-րդ դարի նկարչուհիներ
Կատեգորիա:20-րդ դարի պատմվածքագիրներ
Կատեգորիա:Շվեյցարացի արվեստագետներ
Կատեգորիա:Շվեյցարացի գրողներ
Կատեգորիա:Շվեյցարացի մանկագիրներ
Կատեգորիա:Շվեյցարացի նկարչուհիներ
Դուգլաս Ֆրանկո Տեյշեյրա

**Դուգլաս Ֆրանկո Տեյշեյրա** (, ավելի հայտնի է որպես **Դուգլաս** (), ), բրազիլական ծագմամբ հոլանդացի ֆուտբոլիստ, պորտուգալական «Սպորտինգ» ակումբի կենտրոնական կիսապաշտպան։

## Ակումբային կարիերա
Դուգլասն սկսել է ֆուտբոլով զբաղվել 16 տարեկանում «Ժոինվիլ» ակումբի կազմում։ 2007/08 մրցաշրջանում տեղափոխվել է «Տվենտե» ակումբ։ Թիմի կազմում նա իր նորամուտը կատարել է 2007 թվականի սեպտեմբերի 7-ին՝ Մյունխենի «Բավարիա» ակումբի դեմ խաղի ժամանակ։

2008 թվականի մայիսին նա պայմանագիր է կնքել ակումբի հետ մինչև 2012 թվականը։

2013 թվականի հուլիսի 17-ին հայտարարվել է, որ նա նոր պայմանագիր է կնքել Մոսկվայի «Դինամո» ակումբի հետ։

2015 թվականի օգոստոսի 29-ին Դուգլասը տեղափոխվել է թուրքական «Տրաբզոնսպոր» ակումբ՝ կնքելով 4 տարվա պայմանագիր։

2016 թվականի օգոստոսի 25-ին նա 1,3 միլիոն եվրոյով տեղափոխվել է «Սպորտինգ» ակումբ՝ կնքելով 3+1 սխեմայով պայմանագիր։

## Կարիերան հավաքականի կազմում
Դուգլասը ոչ մի անգամ չի հրավիրվել իր երկրի ազգային հավաքական։ Նիդերլանդներում երկար ժամանակ հանդես գալուց հետո, նա որոշել է ստանալ այդ երկրի քաղաքացիությունը՝ նպատակ ունենալով ընդգրկվել Նիդերլանդների հավաքականում։ Նրա ձգտումը հավանության է արժանացրել ազգային հավաքականի գլխավոր մարզիչ Բերտ վան Մարվեյկը։

2011 թվականի նոյեմբերի 2-ին Դուգլասն ստացել է Նիդերլանդների քաղաքացիություն։ 2012 թվականի հոկտեմբերին նա հրավիրվել է Նիդերլանդների հավաքականի կազմ, բայց այդ մարզաշապիկով դեռևս դաշտ դուրս չի եկել։

## Ձեռքբերումներ
 **«[[Տվենտե (ֆուտբոլային ակումբ)|Տվենտե]]»**
* Նիդերլանդների չեմպիոն – 2009/10
* Նիդերլանդների սուպերգավաթակիր (**2**) – 2010, 2011
* Նիդերլանդների գավաթակիր – 2010/11

## Ծանոթագրություններ

## Արտաքին հղումներ
* Պաշտոնական կայք  
* Ֆուտբոլիստի էջը ''trabzonspor.org.tr'' կայքում  
* Ֆուտբոլիստի վիճակագրությունը ''Voetbal International'' կայքում  

Կատեգորիա:Բրազիլացի ֆուտբոլիստներ
Կատեգորիա:Դինամո Կիևի ֆուտբոլիստներ
Կատեգորիա:Դինամո Մոսկվայի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Հոլանդացի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Սպորտինգ Լիսաբոնի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տվենտեի ֆուտբոլիստներ
Կատեգորիա:Տրաբզոնսպորի ֆուտբոլիստներ
Ադեփերո Օդույե

**Ադեփերո Օդույե** (.   ), ամերիկացի դերասանուհի։

## Կենսագրություն
Օդիբերո Օդուիեն ծնվել և մեծացել է Նյու Յորքի Բրուքլինում և նիգերիացի ծնողների ընտանիքում ծնված յոթ երեխաներից մեկն է։ Սկսել է իր կարիերան նկարահանվելով կարճամետրաժ ֆիլմերում, ինչպես նաև «Օրենք և կարգ» սերիալի դրվագային դերերում։ Նա հանդես է եկել մի շարք անկախ ֆիլմերում և տարբեր թատրոններում, իսկ 2009 թվականին կատարել է իր դեբյուտը երաժշտական Բրոդվական բեմում «Fela» մյուզիքլով։

2011 թվականին Օդիբերո Օդուիեն խաղացել է «Վտարանդի» անկախ դրամայի գլխավոր դերում, որն ընդունվել է քննադատների կողմից և արժանացել Սանդենս փառատոնի մրցանակի։ Դերասանուհին իր խաղի համար ստացել է լավ գնահատականներ և նվաճել է մի շարք մրցանակներ  տարբեր կինոփառատոներից։ Առաջադրվել է «Անկախ Հոգի» մրցանակի համար «Լավագույն դերասանուհի» անվանակարգում։ 2012 թվականի սկզբին ստացել է գլխավոր դերերից մեկը «Պողպատե մագնոլիա» ֆիլմի համար։ Դրանից հետո խաղացել է Չիվեթել Էջիոֆորի «12 տարվա ստրկություն» ֆիլմի գլխավոր դերերից մեկում։

## Ֆիլմագրություն

## Ծանոթագրություններ

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Թատրոնի դերասանուհիներ
Կատեգորիա:Կոռնելի համալսարանի շրջանավարտներ
Կատեգորիա:1978 ծնունդներ
Կատեգորիա:Թատրոնի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Նիկոլա Սանսոնե

**Նիկոլա Դոմենիկո Սանսոնե** (, ), իտալացի ֆուտբոլիստ, հարձակվող։ Հանդես է գալիս իսպանական «Վիլյառեալ»-ի և Իտալիայի ազգային հավաքականի կազմում։

## Ակումբային կարիերա
### Վաղ տարիներ
Նիկոլան ծնվել է Մյունխենում։ 10 տարեկան հասակում միացել է «Բավարիա»-ի ակադեմիային։ Գերմանական ակումբի երիտասարդական թիմի կազմում իտալացին իր  դեբյուտը նշել է 2010 թվականի հունվարին՝ «Դինամո Դրեսդեն»-ի դեմ խաղում։ 2009-10 մրցաշրջանի ընթացքում նա մասնակցել է ևս 3 հանդիպման։

2010 թվականի հոկտեմբերին նա հայտավորվել է Բունդեսլիգայի շրջանակներում կայանալիք «Ֆրայբուրգ»-ի դեմ խաղին մասնակցելու համար։

2011-2014 թվականների ընթացքում Սանսոնեն հանդես է եկել «Պարմա»-ի կազմում։ Թիմի կազմում նա իր դեբյուտը նշել է 2012 թվականի սեպտեմբերի 26-ին՝ «Ջենոա»-ի դեմ խաղում։ Հանդիպումն ավարտվել է 1-1 հաշվով։

### «Սասուոլո»
2014 թվականի հունվարի 21-ին Նիկոլա Սանսոնեն տեղափոխվել է «Սասուոլո»։ Թիմի կազմում նա իր դեբյուտը նշել է 2014 թվականի հունվարի 26-ին՝ «Լիվորնո»-ի դեմ խաղում։ Հանդիպումն ավարտվել է 1-3 հաշվով՝ «Սասուլո»-ի պարտությամբ։

2015-16 մրցաշրջանի ընթացքում Սանսոնեն մասնակցել է 36 հանդիպման և դարձել է 7 գոլի հեղինակ։

### «Վիլյառեալ»
2016 թվականի օգոստոսի 7-ին Նիկոլան տեղափոխվել է Լա Լիգան ներկայացնող «Վիլյառեալ»։ Տրանսֆերն արժեցել է 13 միլիոն եվրո, իսկ ֆուտբոլիստը թիմի հետ կնքել է 5 տարվա պայմանագիր։

Նա իր դեբյուտը նշել է օգոստոսի 20-ին՝ «Գրանադա»-ի դեմ խաղում։ Իսկ իր առաջին գոլը իսպանական թիմի կազմում խփել է սեպտեմբերի 10-ին՝ «Մալագա»-ի դեմ խաղում, որն ավարտվել է 2-0 հաշվով։

## Միջազգային կարիերա
Իտալիա Մ20 հավաքականի կազմում Սանտոնեն իր դեբյուտը նշել է 2012 թվականի փետրվարին։

Իտալիայի ազգային հավաքական ֆուտբոլիստն առաջին անգամ հրավիրվել է 2015 թվականի մայիսի 31-ին։ Իսկ իր դեբյուտը ազգային հավաքականի կազմում նշել է հունիսի 16-ին՝ Պորտուգալիայի ազգային հավաքականի դեմ կայացած խաղում։ Նա այդ խաղում փոխարինել է Ստեֆան Էլ-Շաարավիին։

## Ծանոթագրություններ

## Արտաքին հղումներ
* 
* 
* 

Կատեգորիա:Բավարիա Մյունխենի ֆուտբոլիստներ
Կատեգորիա:Բոլոնիայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կրոտոնեի ֆուտբոլիստներ
Կատեգորիա:Պարմայի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Վիլյառեալի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Լեչեի ֆուտբոլիստներ
Աղավնու բերդ

**Աղավնու բերդ**, *Գյոզարչնկալա, Գուգերչին կալա*, ավերակ բերդ Իրանում, Սալմաստի շրջանում։ նշանակված է տեղագրական քարտեզներում։

## Ծանոթագրություններ

Կատեգորիա:Իրանի ամրոցներ
Կատեգորիա:Արևմտյան Ադրբեջան նահանգ
Ալիսա Քյուրդիան

**Ալիսա Վահագի Քյուրդիան** (), հայ կինոօպերատոր։ Հայաստանի արվեստի վաստակավոր գործիչ (2010)։ Առաջին կին օպերատորը հայկական նկարչական մուլտկինոյում (1969)։

## Կենսագրություն
Ալիսա Քյուրդիանը ծնվել է 1943 թվականին, Երևանում։ 1961-1964 թվականներին սովորել է Երևանի պոլիտեխնիկական ինստիտուտում, 1968 թվականին վերապատրաստվել է Մոսկվայի Սոյուզմուլտֆիլմ կինոստուդիայում (ղեկավար՝ Մ. Դրույան)։ 1965 թվականից աշխատել է Հայֆիլմ կինոստուդիայում։

## Ընտրյալ մուլտֆիլմեր
* «Ջութակը ջունգլիներում» (1969)
*«Փարվանա» (1970)
*«Պույ-պույ մկնիկը» (1971)
*«Կախարդական լավաշ» (1973)
* «Աղվեսագիրք» (ըստ Վարդան Այգեկցու և Միթար Գոշի,1975 թվական)
* «Որսորդներ» (ըստ Հովհաննես Թումանյանի, 1975 թվական)
* «Մկների ժողովը» (ըստ Աթաբեկ Խնկոյանի, 1978 թվական)
*«Կիկոս» (1979)
* «Քաջ Նազար» (ըստ Հովհաննես Թումանյանի, 1980 թվական)
* «Հայելի» (1982)
* Խոսող ձուկը (1983)
* Կապույտ ծովում, սպիտակ փրփուրի մեջ... (1984)
* «Սեղմակոճակ»/«Ամրակ» (1989)
*«Տան խաղաղ հովտում» (1991)
*«Միջանցք» (1991)
* «Ընտրություններ» (1994)
*«Կացին» (1994)
*«Տգետը» (1995)
* «Վիկտորիա» (1997)
* «Պանդոկ» (2002)
*«Պետական խորհրդանիշեր» (2008)

## Ֆիլմեր
* «Նռնենիներ»

## Պարգևներ
* Հայաստանի մշակույթի նախարարության մեդալ, 2008 
* Հայաստանի արվեստի վաստակավոր գործիչ, 2010

## Ծանոթագրություններ

Կատեգորիա:ՀՀ արվեստի վաստակավոր գործիչներ
Կատեգորիա:ՀՀ մշակույթի նախարարության ոսկե մեդալակիրներ
Կատեգորիա:Հայ կինոօպերատորներ
Մենևշեսու

**Մենևշեսու**, *Մանուշակ գետ*, գետ Լեռնային Կիլիկիայում, Կիդիոսի ավադրյնում, Ջեհնեմդերեսի դետի ձախակոզմյան վտակը։ Հայկական աղբյուրներում թարգմարար կոչված է *Մանուշակ դետ*։

## Ծանոթագրություններ

Կատեգորիա:Կիլիկիայի լեռներ
Էրիկա Հես

**Էրիկա Հես** (, ), շվեյցարացի լեռնադահուկորդուհի, սլալոմի, հսկա սլալոմի և համակցված ձևի մասնագետ։ Շվեյցարիայի լեռնադահուկային սպորտի հավաքականի անդամ է եղել 1978-1987 թվականներին։ Լեյք Փլեսիդի Ձմեռային օլիմպիական խաղերի բրոնզե մեդալակիր է, աշխարհի վեցակի չեմպիոն։ Երկու անգամ դարձել է աշխարհի գավաթակիր ընդհանուր հաշվում։

## Կենսագրություն
Էրիկա Հեսը ծնվել է 1962 թվականի մարտի 6-ին Նիդվալդեն կանտոնի Վոլֆենշիսեն կոմունայում (Շվեյցարիա)։ Առաջին անգամ դահուկով սահել է 4 տարեկանում, 6 տարեկանում արդեն երկու անգամ ոտքը կոտրել է թեքությունից ընկնելու պատճառով։ Մանկությունն անցել է ընտանեկան ֆերմայում, ծնողներին օգնել է տնտեսության գործերում, ամենօրյա աշխատանքի շնորհիվ զգալիորեն մեծացրել է ֆիզիկական ուժը։

1978 թվականի հունվարին՝ 15 տարեկան հասակում, արդեն ընդգրկվել է Շվեյցարիայի ազգային հավաքականի մշտական կազմում և նորամուտը կատարել Աշխարհի գավաթի խաղարկությունում։ 1979 թվականի դեկտեմբերին առաջին անգամ բարձրացել է աշխարհի առաջնության պատվո հարթակին։

Մի շարք անգամներ հաջող ներկայանալու շնորհիվ արժանացել է երկիրը 1980 թվականի Ձմեռային օլիմպիական խաղերում ներկայացնելու պատվին, որտեղ հսկա սլալոնում վերջնակետին չի հասել, իսկ սովորական սլալոմում զբաղեցրել է երրորդ տեղը և նվաճել օլիմպիական բրոնզե մեդալ՝ առաջ թողնելով գերմանացի Քրիստա Քինսհոֆերին և Լիխտենշտայնի ներկայացուցիչ Հաննի Վենցելին։

1981 թվականի հունվարին Հեսն առաջին անգամ դարձել է աշխարհի գավաթակիր, և այդ պահից սկսվել է նրա հաղթական երթը, որը տևել է 1980-ական թվականների գրեթե ողջ ընթացքում։ Այդ ընթացքում շվեյցարացի մարզիկն ընդհանուր առմամբ 31 անգամ հաղթել է աշխարհի առաջնության փուլերում, 76 անգամ գրավել մրցանակային տեղ և 146 անգամ ներառվել ուժեղագույնների տասնյակում։ Չորս անգամ արժանացել է Բյուրեղապակե գլոբուսի սլալոմից, մեկ անգամ համակցված ձևից, երկու անգամ հաղթել է Աշխարհի գավաթի ընդհանուր վիճակագրությունում։

1982 թվականին Շլադմինգում կայացած աշխարհի առաջնությունում հաղթել է բոլոր երեք ձևերում, որոնց մասնակցել է՝ սլալոմ, հսկա սլալոմ և համակցված։

1984 թվականին Շվեյցարիան ներկայացրել է Սարաևոյի Օլիմպիական խաղերում, որտեղ բացման արարողության ժամանակ եղել է դրոշակակիր, սակայն մրցանակի չի արժանացել. սլալոմում գրավել է 5-րդ տեղը, հսկա սլալոմում՝ յոթերորդ։

1985 թվականի Բորմիոյի աշխարհի առաջնության ժամանակ համակցված ձևից նվաճել է ոսկե մեդալ։ Հաղթանակի հնարավորություն է ունեցել նաև սլալոմում, առաջին փորձից հետո գնացել է առաջինը, սակայն երկրորդը չի ավարտել։

1987 թվականի աշխարհի առաջնությունում լավագույնն էր սլալոմ և համակցված ձևերում, այդպիսով՝ վեցերորդ անգամ դարձել է լեռնադահուկային սպորտի աշխարհի չեմպիոն։ Այդ մրցաշրջանի ավարտին՝ 25 տարեկանում, որոշել է ավարտել պրոֆեսիոնալ մարզուհու կարիերան։

Հետագայում զբաղվել է մարզական ճամբարների ու Շվեյցարիայի տարածքում լեռնադահուկային սպորտի մրցումների կազմակերպմամբ։ Ամուսնու և երեք երեխաների հետ ապրում է Սեն-Լեժիե-Լա-Շիեզ կոմունայում։

Նրա փոքր քույրը՝ Մոնիկա Հեսը, նույնպես հայտնի լեռնադահուկորդուհի է։

## Ծանոթագրություններ

## Արտաքին հղումներ
* 
* Էրիկա Հես – վիճակագրությունը FIS կայքում

Կատեգորիա:Շվեյցարացի լեռնադահուկորդներ
Կատեգորիա:Օլիմպիական խաղերի բրոնզե մեդալակիրներ
Քեյթ Ֆոցո

**Քեյթ Ֆոցո**, կամերունցի գործարար կին։ Ֆորբս (Forbes) ամսագրի հաղորդած տվյալների  համաձայն՝ նա ամենահարուստ կինն է Կամերունում և XX դարի ամենահարուստ անձը աֆրիկյան Ֆրանկոֆոնիայում։

## Կարիերա
Ֆոցոն ավելի քան 20 տարի զբաղվել է կակաոյի հատիկի արտադրությամբ և կոչվել է այդ բնագավառի երկաթե լեդի։ Նա ամուսնացել է կամերունցի գործարար Անդրե Ֆոցոյի հետ, ով հիմնադրել է TAF  ներդրումային ընկերությունը և գլխավորել Կամերունի գործատու ընկերությունը։ Նրա ամուսինը մահացել է 2016 թվականի օգոստոսի 2-ին։ Ֆոցոն եղել է հիմնադիրը և տնօրենը Telcar Cocoa ընկերության և հատիկ կակաոյի խոշոր արտահանողը Կամերունում, որի շնորհիվ երկիրն ունեցել է կակաոյի 30% արտահանություն։ 2015-2016 թվականներին արտահանվել է շուրջ 48000 տոննա կակաո։ Telcar-ը սերտ համագործակցությամբ աշխատել է ամերիկյան գյուղատնտեսական առևտրի Cargill ընկերության հետ։

Քեյթը Կամերունի նախագահ Պաուլ Բիյայի կողմից նշանակվել է Կրիբիի նավահանգստի վարչական խորհրդի ներկայացուցիչ։ Գործարար կինը եղել է նաև Կամերունի էկոբանկի բաժնետեր և ղեկավարել է ներդրումները և ամուսնուց  ժառանգություն մնացած կապիտալը։ Ֆոցոն ղեկավարում է նաև "Kargill Cocoa Promise"-ի նախաձեռնությունը գյուղատնտեսական աշխատողների վերապատրաստման աշխատանքը Կամերունում բարելավելու համար, որի արդյունքում կակաոյի բնագավառի 21000 աշխատողներ 2011 և 2015 թվականներին վերապատրաստվում են։ Ըստ Ֆորբես ամսագրի՝ Ֆոցոն Կամերունի ամենահարուստ կինն է։ Ֆորբես ամսագրի տվյալներով՝ Ֆոցոն իր ունեցած 252 միլիոն դոլար հարստությամբ աֆրիկյան Ֆրանկֆոնիայի պատմության մեջ 20-րդ մարդն է Կամերունում և առաջին կինն է աֆրիկյան Ֆրանկոֆոնիայի 30 լավագույնների մեջ։ Ըստ ֆրանսիական ամսագրի հաղորդած տվյալների՝ նա տեղ է զբաղեցնում Կամերունի առավել ազդեցիկ մարդկանց տասնյակում։

## Ծանոթագրություններ

Կատեգորիա:Ապրող անձինք
Կատեգորիա:Կամերունցի կանայք
Կատեգորիա:Կամերունցի գործարարներ